Document ID: 31992D0135

KOMISSION PÄÄTÖS,
tehty 11 päivänä helmikuuta 1992,
kolmansien maiden siemenviljelmillä suoritettavien viljelystarkastusten vastaavuudesta tehdyn seitsemännen neuvoston päätöksen 85/355/ETY ja kolmansissa maissa tuotettujen siementen vastaavuudesta tehdyn seitsemännen neuvoston päätöksen 85/356/ETY muuttamisesta (92/135/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon öljy-ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(1), sellaisena kuin se on viimeksi muutettuna direktiivillä 90/654/ETY(2),
ottaa huomioon kolmansien maiden siemenviljelmillä suoritettavien viljelystarkastusten vastaavuudesta 27 päivänä kesäkuuta 1985 tehdyn seitsemännen neuvoston päätöksen 85/355/ETY(3), sellaisena kuin se on viimeksi muutettuna päätöksellä 91/554/ETY(4), ja erityisesti sen 2 artiklan,
ottaa huomioon kolmansissa maissa tuotettujen siementen vastaavuudesta 27 päivänä kesäkuuta 1985 tehdyn seitsemännen neuvoston päätöksen 85/356/ETY(5), sellaisena kuin se on viimeksi muutettuna päätöksellä 91/554/ETY, ja erityisesti sen 4 artiklan,
sekä katsoo, että
päätöksessään 85/355/ETY neuvosto totesi, että tietyissä kolmansissa maissa tiettyjen lajien siemenviljelmillä suoritettavat viljelystarkastukset vastaavat yhteisön direktiiveissä säädettyjä edellytyksiä,
päätöksessään 85/356/ETY neuvosto totesi tietyissä kolmansissa maissa tuotettavien tiettyjen lajien siementen vastaavan samanlaisia yhteisössä korjattavia siemeniä,
näitä toteamisia sovelletaan T Osekin ja Slovakian liittotasavaltaan tiettyjen lajien osalta,
T Osekin ja Slovakian liittotasavallassa sääntöjen ja niiden soveltamisen tarkastelun perusteella on voitu todeta lajin keltasinappi osalta, että määrätyt viljelystarkastukset vastaavat direktiivin 69/208/ETY liitteessä I vahvistettuja edellytyksiä ja että siellä korjattaville ja tarkastettaville siemenille asetetut edellytykset antavat samat takuut ominaisuuksien, tunnistettavuuden, tutkimuksen, merkitsemisen ja tarkastamisen osalta kuin yhteisössä korjattaviin ja tarkastettaviin siemeniin sovellettavat edellytykset,
tämän vuoksi T Osekin ja Slovakian liittotasavallan osalta todettua nykyistä vastaavuutta olisi laajennettava, ja
tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään päätöksen 85/355/ETY liitteessä olevan I osan 2 kohdassa olevan taulukon T Osekin ja Slovakian liittotasavaltaa koskevan merkinnän 3 sarakkeeseen laji "Sinapis alba" lajin "Brassica napus spp." jälkeen.
2 artikla
Lisätään päätöksen 85/356/ETY liitteessä olevan I osan 2 kohdassa olevan taulukon T Osekin ja Slovakian liittotasavaltaa koskevan merkinnän 3 sarakkeeseen laji "Sinapis alba" lajin "Brassica napus spp." jälkeen.
3 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä helmikuuta 1992.

Labels: 5
6